นายกรัฐมนตรี ผนึกกำลังจิตอาสาพระราชทาน 904 วปร. นับพันคน ร่วมกิจกรรมพัฒนาปรับภูมิทัศน์ ทำความสะอาดคู-คลอง
นายกรัฐมนตรี ผนึกกำลังจิตอาสาพระราชทาน 904 วปร. นับพันคน ร่วมกิจกรรมพัฒนาปรับภูมิทัศน์ ทำความสะอาดคู-คลอง ถวายพระราชกุศลและน้อมรำลึก เนื่องในวันคล้ายวันสวรรคตรัชกาลที่ 9พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยภริยา คณะรัฐมนตรีและจิตอาสาพระราชทาน 904 วปร. ร่วมกิจกรรมจิตอาสานับพันคนปรับภูมิทัศน์และพัฒนาคู-คลอง เพื่อถวายพระราชกุศลและน้อมรำลึก เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่วัดธรรมาภิรตาราม หรือวัดสะพานสูงและโรงเรียนช่างอากาศอำรุง เขตดุสิตนายกรัฐมนตรี กล่าวถวายพระราชกุศลและน้อมรำลึกถึงพระมหากรุณาธิคุณ อันหาที่สุดมิได้ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ว่าตลอดระยะเวลาแห่งรัชสมัย พระองค์ทรงปฎิบัติพระราชกรณียกิจ นับเป็นอเนกประการที่ทรงตั้งพระราชปณิธานเพื่อความผาสุกของประเทศ ด้วยพระเมตตาและพระปรีชาสามารถ ทรงพระราชทานมรดกทางปัญญา มาสู่ปวงชนชาวไทย ให้น้อมนำมาปฎิบัติ โดยเฉพาะโครงการพัฒนาแหล่งน้ำอันเนื่องมาจากพระราชดำริ ส่งผลให้อาณาประชาราษฎร์ อยู่ด้วยความร่มเย็นและในการปัจจุบันนี้ต่างประจักษ์ซึ้งในพระมหากรุณาธิคุณ ที่พระราชทานโครงการจิตอาสาพระราชทาน 904 วปร. จนเกิดกิจกรรมจิตอาสา ซึ่งจะเกิดประโยชน์ต่อประเทศชาติและแสดงออกถึงความจงรักภักดี ดังนั้นจึงขอสืบสานพระราชปณิธานจากนั้น นายกรัฐมนตรีได้เยี่ยมชมนิทรรศการสายน้ำแห่งความห่วงใยสู่ไทยทั่วหล้า และตรวจเยี่ยมคลองต้นแบบที่บำบัดน้ำเสีย โดยการเติมฟองอากาศ ปล่อยจุลินทรีย์ บำบัดน้ำเสีย ทาสี ริมทางเท้า ราวเหล็กและปรับภูมิทัศน์ภายในวัดสำหรับกิจกรรมนี้จัดพร้อมกันทั่วประเทศ ในการปรับปรุงภูมิทัศน์และทำความสะอาดคูคลอง เพื่อถวายเป็นพระราชกุศลและน้อมรำลึกในพระมหากรณาธิคุณ โดยครั้งต่อไปจะมีขึ้นในวันที่ 18 และ 23 ตุลาคมนี้